17 Augustus

17 Augustus is die 229ste dag van die jaar in die Gregoriaanse kalender (230ste in skrikkeljare). Daar volg nog 136 dae in die res van die jaar.
Gebeure

duimnael|regs|125px|Vlag van Gaboen
* 682 – Pous Leo II volg Pous Agato op.
* 1498 – Cesare Borgia seun van Pous Alexander VI bedank as kardinaal.
* 1611 – Pous Paulus V stel elf kardinale aan, waaronder Gaspar Borja y Velasco, kanunnik van Toledo, Spanje.
* 1691 – Michelangelo Conti (later Pous Innocentius XIII) word goewerneur van Ascoli.
* 1740 – Pous Benedictus XIV volg Pous Clemens XII as pous van die Rooms-Katolieke Kerk.
* 1909 – Hewige sneeustorm in Joubertpark, Johannesburg wat plek-plek 40 cm sneeu agterlaat.
* 1943 – Die bomwerper Schweinfurt-Regensburg-sending vind plaas tydens die Tweede Wêreldoorlog.
* 1945 – Sukarno en Hatta verklaar Indonesiese onafhanklikheid.
* 1958 – Pioneer 0 word lanseer en ontplof net na lansering.
* 1960 – Gaboen, die laaste van die vier gebiede waaruit die voormalige Frans-Ekwatoriaal-Afrika bestaan het, word onafhanklik.
* 1962 – Oos-Duitse grenswagte skiet die 18-jarige Peter Fechter dood tydens sy poging om oor die Berlynse Muur na Wes-Berlyn te vlug.
* 1978 – Drie Amerikaanse ballonvaarders slaag in die eerste warmlugballonvlug oor die Atlantiese Oseaan.
* 1982 - Die anti-apartheidsaktivis Ruth First sterf in Maputo toe 'n briefbom in haar kantoor ontplof.
* 1987 – Nazi gevangene Rudolf Hess, word dood aangetref in die Spandaugevangenis.
* 1990 – Vyf-en-dertig mense sterf in gevegte tussen pro-Inkatha-hostelbewoners en inwoners van Soweto.
* 1993 – Veelparty-onderhandelaars besluit eenparig om Walvisbaai, destyds 'n enklawe van Suid-Afrika, aan Namibië te oorhandig.
* 1998 – Die Amerikaanse President Bill Clinton erken dat hy 'n onbehoorlike fisiese verhouding met Withuis intern Monica Lewinsky gehad het.
* 2014 – Engeland klop Kanada in die eindstryd met 21–9 en wen sodoende die sewende Vrouerugbywêreldbeker in Frankryk.
Geboortes

* 1601 – Pierre de Fermat, Franse wiskundige († 1665).
* 1844 – Menelik II, keiser van Ethiopië († 1913).
* 1887 – Karel I van Oostenryk, laaste keiser van Oostenryk-Hongarye († 1922).
* 1888 – Monty Woolley, Amerikaanse akteur († 1963).
* 1893 – Mae West, Amerikaanse aktrise en draaiboekskrywer († 1980).
* 1896 – Leslie Groves, luitenant-generaal in die Amerikaanse Leër en projekbestuurder van die Manhattan-projek († 1970).
* 1896 – Hendrik de Vries, Nederlandse digter en skilder († 1989).
* 1918 – Evelyn Ankers, Brits-Amerikaanse aktrise († 1985).
* 1920 – Maureen O'Hara, Iers-Amerikaanse aktrise en sangeres († 2015).
* 1926 – Jiang Zemin, Chinese ingenieur, oud-politikus, 5de President van China.
* 1933 – Gene Kranz, Amerikaanse lugvaartingenieur en NASA se tweede hoofvlugdirekteur.
* 1943 – Robert de Niro, Amerikaanse akteur.
* 1943 – Mikola Sjmatko, Oekraïense beeldhouer, professor en skilder.
* 1946 – Hugh Baiocchi, Suid-Afrikaanse beroepsgholfspeler.
* 1949 – Julian Fellowes, Engelse akteur en regisseur, politikus.
* 1951 – Richard Hunt, Amerikaanse akteur († 1992).
* 1952 – Nelson Piquet (snr), Brasiliaanse voormalige Formule Eenrenjaer en driemalige wêreldkampioen.
* 1958 – Belinda Carlisle, Amerikaanse sangeres.
* 1959 – Jonathan Franzen, Amerikaanse skrywer (romansier en essayis).
* 1960 – Sean Penn, Amerikaanse akteur, regisseur, rolprentmaker en politieke aktivis.
* 1968 – Helen McCrory, Engelse aktrise († 2021).
* 1969 – Donnie Wahlberg, Amerikaanse akteur en vervaardiger.
* 1977 – Thierry Henry, Franse sokkerspeler.
* 1980 – Lene Marlin, Noorse musikant.
Sterftes

* 309 of 310 – Pous Eusebius, die 31ste pous van die Rooms-Katolieke Kerk (* onbekend).
* 1590 – Pous Sixtus V, die 227ste pous van die Rooms-Katolieke Kerk (* 1521).
* 1681 – Patriarg Nikon, ’n Russiese geestelike (* 1605).
* 1786 – Fredrik II, koning van die Pruise (* 1712).
* 1809 – Matthew Boulton, Britse nyweraar en entrepreneur (* 1728).
* 1875 – Wilhelm Bleek, Duitse linguis en navorser van Afrikatale (* 1827).
* 1922 – Jacob van Deventer, Suid-Afrikaanse militêre bevelvoerder (* 1877).
* 1942 – Herman Auerbach, Poolse wiskundige (* 1901).
* 1971 – Wilhelm List, Duitse veldmaarskalk (* 1880).
* 1979 – Vivian Vance, Amerikaanse aktrise en sangeres (* 1909).
* 1982 – Ruth First sterf toe sy 'n briefbom oopmaak wat vir haar man, Joe Slovo bedoel was (* 1928).
* 1987 – Rudolf Hess, Duitse soldaat en politikus (* 1894).
* 1990 – Pearl Bailey, Amerikaanse aktrise en sangeres (* 1918).
* 2010 – Francesco Cossiga, Italiaanse politikus, 8ste President van Italië (* 1928).
* 2022 – Marzanne Leroux-Van der Boon, Afrikaanse skrywer (* 1940).
Vakansies, vierings en waarnemingsdae

* Feesdag van Pous Eusebius in die Rooms-Katolieke Kerk (Voorheen op 26 September).
* Onafhanklikheidsdag in Indonesië (1945), Gaboen (1969)

Kategorie:Augustus